  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 13-тӥ гудырикошконэ «Лудорвай» музей-заповедникын гурт лулчеберетъя куатетӥез ««ГуртFest» улосвылкуспо фестиваль ортчиз. Ужрадэ 2 сюрс 500-лэсь трос адями пыриськиз. Со сярысь Удмуртиысь тӧролэн но кивалтэтлэн пресс-службазы ивортӥз. Россиысь калыкъёслэн лулчебертъя кылёсбурзылэн араз фестивале лыктэмъёсты кунлэн пӧртэм улосвылъёсысьтыз творчествоя коллективъёс шулдыртӥзы. Ужрадлы кутскон сётӥзы Борис Шапкинлэн но Анастасия Байматовалэн дуэтсы но «Брангуртысь песянайёс». Фестиваль улсын чечыез вӧсян, чечыен, фермеръёсын поттэм сиён-юонэн, йӧскалык синпельёсын вузкарон, шудонъёс, йӧскалык дӥськутэз возьматон, мастер-классъёс ортчизы. Сяме пыремъя, фестиваль кутсконын вашкала тӧл вукоез лэзизы, солы туэ 110 ар тырме ни. 1992-тӥ арын вукоез Алнаш ёросысь Тыло гуртысь вайизы. Тодэ вайытом, Ува ёросысь Турынгуртысь ву вукоез Удмуртиысь лулчеберт кылёсбур объектъёс пӧлы пыртӥзы. Тегъёс: Удмуртия Удмуртиысьтуризм фестиваль Лулчеберет йӧслыкъёс Лудорвай  